Rapport mill-Kummissjoni dwar il-ħidma tal-kumitati matul l-2009 SEG(2010)806 /* KUMM/2010/0354 finali */





[pic] | IL-KUMMISSJONI EWROPEA | Brussel 2.7.2010 KUMM(2010)354 finali RAPPORT MILL-KUMMISSJONI DWAR IL-ĦIDMA TAL-KUMITATI MATUL L-2009 SEG(2010)806 RAPPORT MILL-KUMMISSJONI DWAR IL-ĦIDMA TAL-KUMITATI MATUL L-2009 Skont l-Artikolu 7(4) tad-Deċiżjoni tal-Kunsill 1999/468/KE tat-28 ta’ Ġunju 1999 (minn hawn 'il quddiem id-"Deċiżjoni tal-komitoloġija"), il-Kummissjoni qed tippreżenta r-rapport annwali tagħha dwar il-ħidma tal-kumitati għall-2009. Dan ir-rapport jagħti ħarsa ġenerali lejn l-iżviluppi fis-sistema tal-komitoloġija u fih taqsira tal-attivitajiet tal-kumitati kif ukoll dokument li jakkumpanja bi statistika dettaljata dwar il-ħidma tal-kumitati individwali[1]. 1. Ħarsa ġenerali lejn l-iżviluppi riċenti fis-sistema tal-komitoloġija 1.1. L-implimentazzjoni tar-riforma fil-proċedura tal-komitoloġija (id-Deċiżjoni tal-Kunsill 2006/512/KE li temenda d-Deċiżjoni tal-Kunsill 1999/468/KE) 1.1.1. L-allinjament L-eżerċizzju ta' allinjament li għandu l-għan li jarmonizza l-atti bażiċi eżistenti mal-proċedura regolatorja l-ġdida bi skrutinju (RPS), introdotta permezz tad-Deċiżjoni tal-Kunsill 2006/512/KE, kompla fl-2009[2] permezz tal-adozzjoni mill-Parlament Ewropew u mill-Kunsill ta' żewġ Regolamenti "omnibus". L-"Omnibus parti 2" ġie adottat fil-11 ta' Marzu 2009 u l-"omnibus parti 4" ġie adottat fit-18 ta' Ġunju 2009. Dawn ir-regolamenti jressqu flimkien u jemendaw 47 u 46 att legali bażiku rispettivament. Minbarra dan, fir-riżoluzzjoni tiegħu tat-23 ta' Settembru 2008, il-Parlament Ewropew talab lill-Kummissjoni sabiex tagħmel proposti għall-allinjament ta' 14-il att legali bażiku addizzjonali. Il-Kummissjoni eżaminat dawn l-istrumenti mill-qrib iżda ma qisietx li huwa xieraq li tippreżenta proposti għal kull wieħed minnhom għaliex, fost affarijiet oħrajn, xi wħud minnhom kienu diġà ġew allinjati minn atti oħra jew minħabba li, fil-fehma tal-Kummissjoni, il-poteri ta' implimentazzjoni li kien hemm fihom ma kinux suġġetti għall-RPS. B'riżultat ta' din il-valutazzjoni, il-Kummissjoni, fit-30 ta' Marzu 2009, adottat proposta għall-ħames u l-aħħar Regolament omnibus li jkopri żewġ atti legali bażiċi[3]. Madanakollu, permezz tad-dħul fis-seħħ tat-Trattat ta' Lisbona din il-proposta m'għadhiex tintuża. 1.1.2. Il-komitoloġija u t-trasparenza: ir-reġistru u r-repożitorju għal dokumenti dwar il-komitoloġija Minn meta beda jopera r-reġistru tal-komitoloġija l-ġdid fl-1 ta' April 2008[4] kien hemm aktar titjib. Dan jippermetti operat intern tas-sistema aktar effiċjenti u jsaħħaħ it-trasparenza fir-repożitorju pubbliku. Fost l-aktar titjib sinifikanti li sar fl-2009 fir-rigward ta' trasparenza hemm il-preċiżjoni akbar fl-istadji tal-proċedura għal abbozz ta' miżura ta' implimentazzjoni. Issa huwa possibbli li jiġi identifikat liema abbozz ta' miżura ta' implimentazzjoni ġie irtirat mill-Kummissjoni qabel ma ġie sottomess għal vot formali mill-kumitat tal-komitoloġija. 1.2. Il-komitoloġija u t-Trattat ta' Lisbona It-Trattat dwar il-funzjonament tal-Unjoni Ewropea (TFUE) jinkludi żewġ dispożizzjonijiet li jinvolvu modifiki sostanzjali tal-proċeduri tal-komitoloġija. Dawn jikkonċernaw "miżuri quasi leġiżlattivi", li jissejħu "atti delegati" (art. 290) fuq in-naħa l-waħda, u miżuri ċari ta' implimentazzjoni, li jissejħu "atti ta' implimentazzjoni" (art. 291) fuq in-naħa l-oħra. 1.2.1. Atti delegati F'Diċembru tal-2009, il-Kummissjoni adottat Komunikazzjoni lill-Parlament Ewropew u lill-Kunsill dwar l-implimentazzjoni tal-Artikolu 290 tat-TFUE[5]. L-għan ta’ din il-Komunikazzjoni huwa li tistabbilixxi l-opinjoni tal-Kummissjoni dwar l-ambitu tal-atti delegati, il-qafas ta' delega ta' poteri, il-metodi ta' ħidma li l-Kummissjoni bi ħsiebha tuża għat-tħejjija tal-adozzjoni tal-atti delegati u, fl-aħħar nett, il-kundizzjonijiet li fihom il-leġislatur ikun jista’ jeżerċita kontroll fuq il-poteri ta' implimentazzjoni mogħtija lill-Kummissjoni. 1.2.2. Atti ta' implimentazzjoni L-Artikolu 291 tat-TFUE jagħmilha ċara li fejn hemm bżonn ta' kundizzjonijiet uniformi għall-implimentazzjoni ta' atti li huma legalment vinkolanti, dawn l-atti għandhom jagħtu poteri ta' implimentazzjoni lill-Kummissjoni, jew lill-Kunsill f'każijiet speċifiċi li huma ġġustifikati kif xieraq. Il-Parlament Ewropew u l-Kunsill, li jaġixxu permezz ta' regolamenti skont il-proċedura leġislattiva ordinarja, għandhom jistabbilixxu minn qabel ir-regoli u l-prinċipji ġenerali dwar il-mekkaniżmi ta' kontroll mill-Istati Membri fuq it-twettiq tal-poteri ta' implimentazzjoni mill-Kummissjoni. Fil-bidu tal-2010, il-Kummissjoni għamlet proposta għal “Regolament tal-Komitoloġija” li se jistabbilixxi regoli u prinċipji ġenerali dwar il-mekkaniżmi ta' kontroll mill-Istati Membri fuq l-eżerċizzju tal-poteri ta' implimentazzjoni tal-Kummissjoni[6]. Dan ir-regolament se jissostitwixxi d-“Deċiżjoni tal-Komitoloġija” adottata mill-Kunsill fl-1999 u emendata fl-2006. 2. Ħarsa ġenerali lejn l-attivitajiet 2.1 Numru ta’ kumitati u laqgħat Huwa importanti li ssir distinzjoni bejn il-kumitati tal-komitoloġija, fuq in-naħa l-waħda, u l-entitajiet l-oħra, b’mod partikolari “il-gruppi tal-esperti” li ġew iffurmati mill-Kummissjoni stess, fuq in-naħa l-oħra. Dawn tal-aħħar jipprovdu għajnuna esperta lill-Kummissjoni fit-tħejjija u fl-implimentazzjoni tal-politika, filwaqt li l-kumitati tal-komitoloġija jgħinu lill-Kummissjoni fit-twettiq tal-poteri ta' implimentazzjoni li ġew mogħtija lilha mill-atti legali bażiċi. Dan ir-rapport jiffoka esklussivament fuq il-kumitati tal-komitoloġija. In- numru ta' kumitati tal-komitoloġija fil-31 ta' Diċembru 2009 kien ikkalkulat skont is-settur tal-attività (ara t- Tabella I ). Iċ-ċifri għas-sena preċedenti (fil-31 ta’ Diċembru 2008) qed jingħataw ukoll biex ikun jista’ jsir paragun. TABELLA I – Numru totali ta' kumitati Settur ta’ politika | 2008 | 2009 | Agrikoltura u Żvilupp Rurali (AGRI) | 28 | 15 | Uffiċċju ta' Kontra l-Frodi (OLAF) | 1 | 1 | Baġit (BUDG) | 2 | 2 | Edukazzjoni u Kultura (EAC) | 7 | 6 | Impjiegi, Affarijiet Soċjali u Opportunitajiet Indaqs (EMPL) | 5 | 5 | Tkabbir (ELARG) | 3 | 3 | Intrapriża u Industrija (ENTR) | 34 | 39 | Ambjent (ENV) | 35 | 36 | EuropeAid (AIDCO) | 8 | 7 | Relazzjonijiet Esterni (RELEX) | 3 | 4 | Sajd u Affarijiet Marittimi (MARE) | 4 | 4 | Saħħa u Konsumaturi (SANCO) | 17 | 16 | Għajnuna Umanitarja (ECHO) | 1 | 1 | Teknoloġija tal-Informatika (DIGIT) | 1 | 2 | Soċjetà tal-Informazzjoni u l-Midja (INFSO) | 9 | 8 | Suq Intern (MARKT) | 13 | 14 | Ġustizzja, Libertà u Sigurtà (JLS) | 24 | 24 | Politika Reġjonali (REGIO) | 1 | 1 | Riċerka (RTD) | 6 | 7 | Statistika (ESTAT) | 9 | 10 | Tassazzjoni u Unjoni Doganali (TAXUD) | 10 | 12 | Kummerċ (TRADE) | 12 | 10 | Trasport u Enerġija (TREN) | 36 | 39 | TOTAL: | 269 | 266 | Ġeneralment, il-kumitati tal-komitoloġija jistgħu jiġu kklassifikati skont it-tip ta’ proċedura li jaħdmu biha (proċedura konsultattiva, proċedura amministrattiva, proċedura regolatorja, proċedura regolatorja bi skrutinju u proċedura ta’ salvagwardja - ara t-Tabella II). Billi ċerti kumitati japplikaw proċeduri multipli (li jvarjaw mill-proċedura konsultattiva sal-proċedura regolatorja, flimkien mal-proċedura ta’ salvagwardja), huma ġew magħżula mill-bqija tal-kumitati li jaħdmu bi proċedura unika. TABELLA II – NUMRU TA' KUMITATI SKONT IL-PROċEDURA (2009) Tip ta’ proċedura | TOTAL | Konsultattiva | Amministrattiva | Regolatorja | Regolatorja bi skrutinju | Li jopera taħt diversi proċeduri | AGRI | 5 | 5 | 5 | 15 | AIDCO | 5 | 2 | 7 | BUDG | 1 | 1 | 2 | DIGIT | 2 | 2 | EAC | 1 | 1 | 4 | 6 | ECHO | 1 | 1 | ELARG | 3 | 3 | EMPL | 2 | 1 | 2 | 5 | ENTR | 6 | 3 | 10 | 2 | 18 | 39 | ENV | 1 | 5 | 3 | 27 | 36 | ESTAT | 2 | 1 | 7 | 10 | INFSO | 2 | 6 | 8 | JLS | 4 | 1 | 1 | 3 | 15 | 24 | MARE | 1 | 3 | 4 | MARKT | 1 | 3 | 2 | 8 | 14 | OLAF | 1 | 1 | REGIO | 1 | 1 | RELEX | 2 | 1 | 1 | 4 | RTD | 3 | 4 | 7 | SANCO | 1 | 7 | 8 | 16 | TAXUD | 2 | 3 | 6 | 1 | 12 | NEGOZJU | 2 | 2 | 3 | 3 | 10 | TREN | 3 | 1 | 6 | 1 | 28 | 39 | TOTAL: | 22 | 38 | 51 | 11 | 143 | 266 | Iċ-ċifri jindikaw li madwar 19% tal-kumitati (51 minn 266) jaħdmu esklussivament taħt il-proċedura regolatorja, segwiti minn numru iżgħar ta’ kumitati li jaħdmu esklussivament taħt il-proċedura amministrattiva (37). Madankollu, il-biċċa l-kbira tal-kumitati (55%) joperaw taħt diversi proċeduri (143 minn 266). Id-diviżjoni skont is-settur ta' politika turi illi l-użu tat-tipi differenti ta’ proċeduri jvarja minn settur ta’ politika għall-ieħor. Madanakollu, fil-qasam tal- Impriża u l-Industrija , per eżempju, numru konsiderevoli ta' kumitati joperaw taħt il-proċedura regolatorja. In-numru ta’ kumitati mhuwiex l-uniku indikatur ta’ attività fuq il-livell tal-komitoloġija. In- numru ta’ laqgħat li saru fl-2009 jirrifletti l-intensità tax-xogħol b’mod ġenerali, fuq il-livell settorjali u f’kumitati individwali ( Tabella III ). TABELLA III – NUMRU TA' LAQGħAT 2008 | 2009 | 2008 | 2009 | AGRI | 226 | 165 | JLS | 37 | 40 | AIDCO | 38 | 40 | MARE | 15 | 15 | BUDG | 5 | 5 | MARKT | 42 | 32 | DIGIT | 3 | 3 | OLAF | 3 | 3 | EAC | 14 | 13 | REGIO | 9 | 10 | ECHO | 6 | 4 | RELEX | 4 | 3 | ELARG | 6 | 5 | RTD | 62 | 62 | EMPL | 4 | 5 | SANCO | 123 | 124 | ENTR | 57 | 48 | TAXUD | 114 | 107 | ENV | 57 | 67 | TRADE | 24 | 17 | ESTAT | 16 | 19 | TREN | 60 | 83 | INFSO | 28 | 24 | TOTAL: | 953 | 894 | Kif ġara fl-2008, l- Agrikoltura (AGRI) tiddomina b'165 laqgħa minkejja t-tnaqqis sinifikanti fin-numru ta' kumitati meta mqabbel mal-2008 (bi kważi 50%). Dawn iċ-ċifri jixhdu l-intensità tal-ġestjoni ta' diversi swieq agrikoli. L- Agrikoltura (AGRI) hija segwita mis- Saħħa u l-Konsumatur (SANCO) b'124 laqgħa u t- Tassazzjoni u l-Unjoni Doganali (TAXUD) b'107 laqgħat. 2.2 Numru ta’ opinjonijiet u miżuri ta’ implimentazzjoni Bħar-rapporti preċedenti, dan ir-rapport jagħti ċifri globali tal- opinjonijiet formali mogħtija mill-kumitati u l- miżuri ta’ implimentazzjoni sussegwenti (jiġifieri l-atti legali jew id-deċiżjonijiet amministrattivi u ta’ finanzjament) adottati mill-Kummissjoni[7]. Dawn iċ-ċifri jikkwantifikaw il-produttività tanġibbli tal-kumitati (ara t- Tabella IV ). In-numru totali ta’ opinjonijiet li ngħataw mill-kumitati fl-2009 kien ta’ 2 091 (meta mqabbel ma’ 2 185 fl-2008); in-numru ta’ miżuri ta’ implimentazzjoni adottati mill-Kummissjoni kien ta’ 1 808 (meta mqabbel ma’ 2 022 fl-2008). TABELLA IV - Numru ta’ opinjonijiet u miżuri ta’ Implimentazzjoni (2009) Opinjonijiet | Miżuri mhux skont il-kodeċiżjoni | Miżuri skont il-kodeċiżjoni | Opinjonijiet | Miżuri mhux skont il-kodeċiżjoni | Miżuri skont il-kodeċiżjoni | AGRI | 460 | 459 | 1 | JLS | 57 | 8 | 46 | AIDCO | 224 | 103 | 118 | MARE | 37 | 39 | 0 | BUDG | 5 | 0 | 0 | MARKT | 28 | 2 | 25 | DIGIT | 1 | 0 | 1 | OLAF | 0 | 0 | 0 | EAC | 40 | 0 | 39 | REGIO | 5 | 2 | 0 | ECHO | 51 | 0 | 46 | RELEX | 1 | 1 | 0 | ELARG | 58 | 56 | 0 | RTD | 202 | 190 | 1 | EMPL | 14 | 0 | 14 | SANCO | 278 | 96 | 153 | ENTR | 207 | 0 | 108 | TAXUD | 147 | 49 | 2 | ENV | 88 | 3 | 77 | TRADE | 6 | 4 | 0 | ESTAT | 30 | 0 | 24 | TREN | 86 | 2 | 74 | INFSO | 66 | 15 | 50 | TOTAL: | 2 091 | 1 029 | 779 | In-numru kbir ta’ miżuri ta’ implimentazzjoni adottati f’ċerti setturi ta' politika – Agrikoltura (460), Saħħa u Konsumaturi (249), EuropeAid (221), Riċerka (191) u Intrapriża (108), – għal darba oħra jirrifletti l-intensità tax-xogħol iddelegat lill-Kummissjoni f’dawn l-oqsma[8]. Meta mqabbel mas-sena preċedenti, kien hemm żieda, partikolarment fir-rigward tal- Agrikoltura (460 miżura ta’ implimentazzjoni fl-2009, imqabbla ma’ 439 fl-2008) u l- EuropeAid (221 fl-2009, imqabbla ma’ 110 fl-2008). Kien hemm tnaqqis sinifikanti fil-miżuri ta' implimentazzjoni adottati fir-rigward tal-EAC (39 fl-2009 meta mqabbla ma' 69 fl-2008). 2.3 Użu tal-Proċedura Regolatorja bi Skrutinju (RPS) Iċ-ċifri pprovduti fit-Tabella IV dwar in-numru ta' miżuri ta' implimentazzjoni adottati jinkludu n-numru ta' miżuri adottati skont l-RPS. Din iċ-ċifra hija ta' 131 għall-2009, fejn l- Ambjent huwa s-settur li l-aktar juża din il-proċedura (33 miżura), segwit mit- Trasport u l-Enerġija (29) (ara t- Tabella V ). Fl-2009 il-Parlament Ewropew uża d-dritt tiegħu tal-veto fuq abbozzi ta' miżuri f'każ wieħed biss. Dan ifisser li b'kollox iż-żewġ leġislaturi użaw id-dritt tagħhom tal-veto f'0.8% biss mill-każijiet: - F'Mejju 2009 il-Parlament Ewropew oppona abbozz ta' miżura relatata mad-Direttiva dwar l-Ittikkettar tal-Enerġija u dwar l-ittikkettar tat-televixins. Għalhekk l-abbozz tal-miżura ma ġiex adottat. Fl-2010 se tiġi adottata miżura riveduta f'forma ta' att delegat, minbarra l-adozzjoni mill-Parlament u mill-Kunsill tal-Proposta ta' Direttiva dwar l-indikazzjoni, permezz tal-ittikettar u ta' informazzjoni standard dwar il-prodott, tal-konsum tal-enerġija u ta' riżorsi oħrajn minn prodotti relatati mal-enerġija[9]. Għat-tqabbil, fl-2008 il-Kunsill u l-Parlament użaw id-dritt tagħhom tal-veto f'10% mill-każijiet (7 miżuri ta' implimentazzjoni). TABELLA V – Numru ta' miżuri ta' implimentazzjoni adottati skont il-Proċedura Regolatorja bi Skrutinju (RPS) (2009) Miżuri adottati skont l-RPS | Oppożizzjoni tal-PE għall-adozzjoni ta' abbozzi ta' miżuri skont l-RPS | Oppożizzjoni tal-Kunsill għall-adozzjoni ta' abbozzi ta' miżuri skont l-RPS | Oppożizzjoni tal-PE/Kunsill għall-adozzjoni ta' abbozzi ta' miżuri skont l-RPS | Numru totali ta' oppożizzjonijiet | AGRI | 0 | 0 | 0 | 0 | 0 | AIDCO | 0 | 0 | 0 | 0 | 0 | BUDG | 0 | 0 | 0 | 0 | 0 | DIGIT | 0 | 0 | 0 | 0 | 0 | ECHO | 0 | 0 | 0 | 0 | 0 | ELARG | 0 | 0 | 0 | 0 | 0 | EMPL | 1 | 0 | 0 | 0 | 0 | ENTR | 16 | 0 | 0 | 0 | 0 | ENV | 33 | 0 | 0 | 0 | 0 | ESTAT | 7 | 0 | 0 | 0 | 0 | INFSO | 1 | 0 | 0 | 0 | 0 | JLS | 0 | 0 | 0 | 0 | 0 | MARE | 0 | 0 | 0 | 0 | 0 | MARKT | 20 | 0 | 0 | 0 | 0 | OLAF | 0 | 0 | 0 | 0 | 0 | REGIO | 0 | 0 | 0 | 0 | 0 | RELEX | 0 | 0 | 0 | 0 | 0 | RTD | 0 | 0 | 0 | 0 | 0 | SANCO | 24 | 0 | 0 | 0 | 0 | TAXUD | 0 | 0 | 0 | 0 | 0 | TRADE | 0 | 0 | 0 | 0 | 0 | TREN | 29 | 1 | 0 | 0 | 1 | Total: | 131 | 1 | 0 | 0 | 1 | 3. TAGħRIF DETTALJAT DWAR L-ATTIVITAJIET TAL-KUMITATI Id-Dokument ta' Ħidma tal-Persunal tal-Kummissjoni li jakkumpanja dan ir-rapport jipprovdi tagħrif dettaljat dwar il-ħidma tal-kumitati individwali fl-2009, ikklassifikat fuq il-bażi tad-dipartimenti tal-Kummissjoni differenti kkonċernati. Huwa jipprovdi wkoll tagħrif dwar tibdiliet fin-numru ta’ kumitati kif ukoll dwar sitwazzjonijiet speċifiċi marbuta ma' abbozzi ta' miżuri partikolari, bħal opinjonijiet mhux favorevoli, referenzi lill-Kunsill jew oppożizzjonijiet tal-Kunsill jew tal-Parlament skont l-RPS. [1] Id-dokument li jakkumpanja dan ir-rapport hu ppreżentat bħala dokument separat ta’ ħidma tal-persunal tal-Kummissjoni. [2] Għal aktar tagħrif dwar l-isfond tal-proċess tal-allinjament kif ukoll dwar l-attivitajiet li saru f'dan il-qasam fl-2008, jekk jogħġbok ikkonsulta r-rapport mill-Kummissjoni dwar l-operat tal-Kumitati matul l-2008 (COM(2009)335 finali). [3] COM (2009)142 [4] http://ec.europa.eu/transparency/regcomitology/index_mt.htm. [5] COM(2009) 673 finali tad-9.12.2009 [6] COM (2010) 83 finali, tad-9.03.2010 [7] Għandu jiġi nnutat li jista' jkun hemm diskrepanzi bejn in-numru ta' opinjonijiet u n-numru ta' miżuri ta' implimentazzjoni fi kwalunkwe sena partikolari. Ir-raġunijiet għal dawn hija spjegata fl-introduzzjoni tad-Dokument ta' Ħidma tal-Persunal tal-Kummissjoni. [8] Ta’ min jinnota li n-numru kbir ta’ miżuri adottati bħala tali ma jagħtix indikazzjoni tal-importanza politika, ekonomika jew finanzjarja tad-deċiżjonijiet meħuda. [9] COM (2008) 778 tat-13.11.2008